तेजस्वी यादव ने वीडियो शेयर कर लिखा- डरना नहीं सीखा, झुकना नहीं सीखा..लड़ा है..लड़ेंगे
बिहार के डिप्टी सीएम तेजस्वी यादव को पहले आपने बैडमिंटन खेलते जरूर देखा होगा। तेजस्वी यादव हमेशा खेलकूद और कसरत से संबंधित वीडियो को सोशल मीडिया पर शेयर करते रहते है। वही आज उन्होंने अपने ऑफिशल इंस्टाग्राम आईडी पर अपने पिता लालू यादव का वीडियो
बिहार के डिप्टी सीएम तेजस्वी यादव को आपने बैडमिंटन खेलते जरूर देखा होगा। तेजस्वी यादव हमेशा क्रिकेट, बैडमिंटन और कसरत से संबंधित वीडियो को सोशल मीडिया पर शेयर करते रहते हैं। लेकिन शुक्रवार को उन्होंने अपने ऑफिशल इंस्टाग्राम पेज पर राजद सुप्रीमो और अपने पिता लालू यादव का वीडियो शेयर किया है। वीडियो में लालू प्रसाद यादव बैडमिंटन खेलते दिख रहे हैं।
इस वीडियो को शेयर करते हुए तेजस्वी यादव ने लिखा-डरना नहीं सीखा..झुकना नहीं है..लड़ा है..लड़ेंगे। जेल से नहीं डरेंगे और आखिर में जीतेंगे। इससे पहले कई बार तेजस्वी यादव ने अपने खेलकूद का वीडियो सोशल अकाउंट पर शेयर किया है। जिसमें वह कभी क्रिकेट खेलते तो कभी बैडमिंटन खेलते दिखे।
अब बढ़िया से फिट कर देना है भाजपा को
बता दें कि लालू प्रसाद यादव काफी लंबे समय से बीमार चल रहे थे। हालांकि, पिछले कुछ महीनों से वह बिल्कुल फिट नजर आ रहे हैं। चाहे वह विपक्षी एकता की बैठक हो या फिर महागठबंधन की बैठक। इस बैठकों में वह अपने पुराने अंदाज में दिखे। लालू यादव ने विपक्षी एकता की प्रेस कॉन्फ्रेंस में कहा था कि अब हम पूरी तरह से फिट हो गए हैं और बढ़िया से फिट कर देना है। नरेंद्र मोदी और भाजपा को।
ये खबर भी पढ़िए...
मैं फिट हूं..अब मोदी-भाजपा को फिट कर दूंगा:पुराने अंदाज में दिखे लालू, भिंडी की कीमत से लेकर राहुल की शादी तक जानिए क्या कहा
पटना में विपक्षी दलों की जॉइंट प्रेस कॉन्फ्रेंस में सभी नेता ने अपनी-अपनी बात रखी, लेकिन हमेशा की तरह महफिल लूट ले गए लालू प्रसाद यादव। कभी देसी और ठेठ अंदाज में अपनी बात रखने वाले 75 साल के लालू शुक्रवार को अपने पुराने अंदाज में नजर आए। उन्होंने काफी लंबे अरसे के बाद प्रेस कॉन्फ्रेंस की और भिंडी के दाम से लेकर राहुल गांधी की दाढ़ी और शादी तक बात कह डाली। उन्होंने खुद कहा कि बहुत दिन बाद प्रेस कॉन्फ्रेंस कर रहा हूं। इलाज के बाद मीडिया से डायरेक्ट बात कर रहा हूं। इस दौरान उन्होंने मोदी और भाजपा को बढ़िया से फिट कर देने की बात कही। पूरी खबर पढ़ने के लिए क्लिक करें